**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO MOLĖTŲ R. SAV., GIEDRAIČIŲ MSTL., VILNIAUS G. 32-1 IŠNUOMOJIMO VIEŠOJO KONKURSO BŪDU**

2022 m. rugsėjo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo”, 3, 8, 9 punktais, atsižvelgdama į Molėtų rajono savivaldybės administracijos direktoriaus 2022 m. rugsėjo 15 d. įsakymą Nr. B6-1069 „Dėl Molėtų rajono savivaldybės turto pripažinimo nereikalingu“,

Molėtų rajono savivaldybės taryba n u s p r e n d ž i a:

Išnuomoti viešojo konkurso būdu 5 (penkerių) metų laikotarpiui Molėtų rajono savivaldybei nuosavybės teise priklausantį ir Savivaldybės veiklai nenaudojamą turtą – 15,40 kv. m ploto patalpas (iš jų: 10,36 kv. m plane pažymėta 1-29 ir 5,04 kv. m ploto bendro naudojimo patalpos, plane pažymėtos 1-27, kurios bendras plotas 17,13 kv. m) negyvenamoje patalpoje - ambulatorijoje (pastato, kuriame yra patalpa inventorinis Nr. 271001; registro Nr. 90/66166; unikalus Nr. 6299-4003-0010:0003; plane pažymėta 1D2p; bendras plotas 542,25 kv. m), esančioje Molėtų r. sav., Giedraičiuose, Vilniaus g. 32-1, komercinei veiklai vykdyti. Patalpų įsigijimo vertė 5697,38 Eur, likutinė vertė 2022 m. rugsėjo 1 d. 2404,86 Eur. Bendras išnuomojamų patalpų plotas 15,40 kv. m. Pradinė 1 kv. m nuomos kaina 0,50 Eur per mėnesį.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras